text: 
  Men som tiden går, forsvinder forelskelsen, og dagligdagen bringer 
  større eller mindre overraskelser. Nogen kan man lære at leve med, 
  andre ikke. Sådan er det også med Parken.
  
  Parken har fejl og mangler, som fodbold-publikummet hverken kan eller 
  vil leve med.
  
  Det kan godt være, der ikke er 117 fejl, men der er i hvert fald 
  disse her:
  
  1. Bygherren Baltica Finans og arkitekt Gert Andersson har glemt den 
  detalje at bygge billet-kontorer. Til landskampe har tilskuerne 
  sædvanligvis bestilt og købt billet lang tid i forvejen. Men til FC 
  Københavns kampe er billetsalget en katastrofe. Køerne er så lange, at
   mange er gået igen. Andre er kommet så sent ind i Parken, at de 
  er gået glip af adskillige mål.
  
  2. Sikkerhedshegnet omkring banen er konstrueret så dårligt, at flere 
  hundrede mennesker ikke kan se for den store stål-konstruktion, der 
  sidder lige i øjen-højde.
  
  3. Det samme gælder for adskillige pladser på C-tribunen, modsat 
  hovedtribunen, hvor flere rækker ikke kan se ordentligt for 
  stå-gelændere og stænger ved nedgangene.
  
  
  
  